Source: https://presov.virtualne.sk/spravodajstvo/za-smrt-druzky-devat-rokov-nepodmienecne-rozhodol-okresny-sud-v-banskej-bystrici.html
Timestamp: 2018-02-24 08:20:53+00:00

Document:
Spravodajstvo - Za smrť družky deväť rokov nepodmienečne, rozhodol Okresný súd v Banskej Bystrici
Úvod > Spravodajstvo > Slovensko > Za smrť družky deväť rokov nepodmienečne, rozhodol Okresný súd v Banskej Bystrici
Za smrť družky deväť rokov nepodmienečne, rozhodol Okresný súd v Banskej Bystrici
BANSKÁ BYSTRICA 13. februára (WebNoviny.sk) – Trest deväť rokov odňatia slobody nepodmienečne za zabitie družky vymeral dnes senát Okresného súdu v Banskej Bystrici pre 66-ročného dôchodcu Dušana H. z tohoto mesta. Rozsudok nie je právoplatný, obžalovaný sa voči nemu odvolal.
Tragédia sa stala v Banskej Bystrici 31. mája 2015 večer po spoločnom popíjaní alkoholu v byte, v ktorom obaja bývali. Navštívil ich brat obžalovaného a chceli oslavovať meniny oboch domácich. Hosť neskôr odišiel a Dušan Ivetu fyzicky napadol. Spôsobil jej viaceré krvné podliatiny, ako aj zlomeniny rebier s roztrhnutím pohrudnice a poranenie sleziny so šokom a vykrvácaním do dutiny brušnej. Znalec stanovil, že zranenia vznikli pôsobením inej osoby a vylúčil následky spôsobené pádom.
Aktualizované: Manželka príslušníka NAKA zrejme spáchala samovraždu, policajti našli list na rozlúčku
Obžalovaný na súde opakovane povedal, že je nevinný a Ivetke neublížil. V čase útoku na ňu nebol doma, ale na prechádzke so psom. Žili spolu desať rokov, staral sa o ňu a platil za ňu aj hypotéku na byt, dlžoby a iné. V záverečnej reči uviedol, že jej tri razy zachránil život, pretože najprv si podrezala žily na rukách, potom si pustila plyn a do tretice vbehla medzi autá na frekventovanej ulici. Bola nezamestnaná, požívala alkohol. Dostal ju aj na protialkoholickú liečbu, ale Iveta nevydržala a kombinovala lieky s alkoholom.
Súd Dušanovi H. uložil aj ochranné protialkoholické liečenie ústavnou formou, pretože skutok spáchal pod vplyvom alkoholu. Senát uznal vinu zo zločinu neúmyselného zabitia chránenej osoby.
Viac k témam: okresný súd Banská Bystrica, vražda
Zdroj: Webnoviny.sk - Za smrť družky deväť rokov nepodmienečne, rozhodol Okresný súd v Banskej Bystrici © SITA Všetky práva vyhradené.

References: súd 
 súd 
 súd 

Súd 
 súd 
 súd